Continua Anem al Teatre amb l’obra “Clinc! La felicitat en un instant”.
Sin fecha

La campanya Anem al Teatre continua la seua programació per al mes d’octubre amb la companyia Pep Bou i l’obra “Clinc! La felicitat en un instant”. Es tracta d’un espectacle per a un públic familiar, on teatre i circ es barrejen per a contar una història sobre la felicitat.

La companyia Pep Bou es distingueix per haver dissenyat un llenguatge propi mitjançant bombolles de sabó, on subjau també l’art de la mímica. El mateix Pep Bou es consagra com a mim a l’inici de la seua trajectòria, per a més tard fundar diferents companyies fins a llançar-se en solitari al teatre de les bombolles de sabó. Una trajectòria que li ha portat a recórrer diferents païssos i per la qual ha rebut nombrosos premis. Un dels seus espectàcles més coneguts es representa a Port Aventura des de fa més de deu anys.

L’obra “Clinc! La felicitat en un instant”, està dirigida per ell i protagonitzada per Isaías Antolín i Eduardo Telletxea. Clinc! Tracta de simbolitzar el canvi d’actitut que tenen les persones quan deixen de veure la vida d’una forma pessimista, amb por, i decideixen contemplar la bellesa del seu voltant, cooperar amb els altres i gaudir de les sorpreses de la vida. Un espectacle còmic i ple de sensibilitat.

L’espectacle tindrà lloc el pròxim diumenge 14 d’octubre a les 18.00h a l’Auditori Municipal, i les entrades ja poden adquirir-se de forma anticipada al Centre Sociocultural els divendres d’11h a 13.30h i de 17h a 19.30h, així com mitjançant el web municipal www.elientrada.es. També es podran adquirir el mateix dia dos hores abans de l’espectacle a la pròpia taquilla de l’Auditori. Els preus són 10€ l’entrada general i 8€ la reduïda.